**Z A P I S N I K**

**sa 17. sjednice Školskog odbora Osnovne škole Đakovački Selci održane**

**dana 7. listopada 2019.  godine (četvrtak), s početkom u 17,00 sati.**

**Predsjednica Školskog odbora Željka Miškić Milković je konstatirala da su**

**prisutni: Jelena Zboril, Miroslav Grabar, Željka Mesić i Željka Miškić Milković**

**odsutni: Damir Galeković (ispričao se), Ivan Davidović (ispričao se) i Mario Obrovac.**

**Predsjednica je pozdravila prisutne, konstatirala da je prisutan dovoljan broj članova da se mogu donosit pravovaljane odluke i predložila slijedeći**

**Dnevni red:**

1. **Donošenje odluke o prihvaćanju zapisnika s prethodne sjednice (Ž.M.M.)**

**2. Donošenje odluke o primanju u radni odnos po natječaju, zamjena za bolovanje**

**3. Pitanja i prijedlozi**

**Dnevni red je jednoglasno prihvaćen.**

**Ad.1. Predsjednice je obavijestila članove da su putem e-maila dobili pozive, također i zapisnik sa 16. sjednice i da iznesu primjedbe ako imaju.**

**Nije bilo primjedbi.**

**ZAKLJUČAK: Jednoglasno, 4 glasa za, prihvaćen zapisnik sa 16. sjednice Školskog odbora.**

**Ad.2. Ravnateljica je obavijestila članove Školskog odbora da je učiteljica Anita Drmić na porodiljnom dopustu i da smo za njeno radno mjesto raspisali natječaj na HZZ-u, na oglasnoj ploči škole i web stranici škole, natječaj je trajao od 18.-26. listopada 2019. godine. Na natječaj je stiglo 12 zamolbi, jedna nije potpuna, nije uzeta u obzir pri bodovanju i rangiranju. Ravnateljica je donijela odluku o povjerenstvu, koje se treba izabrati po Pravilniku o načinu i postupku zapošljavanja OŠ Đak.Selci. U povjerenstvu su bile Mirta Denić, Augustina Antunović-Šorda i Sanja Posavčević. One su postupile po Pravilniku, bodovale sve kandidate i donijele rang listu. Na listi su prve dvije bile Marija Jurjević sa 7 i Kristina Šalinović sa 4 boda. Ravnateljica je njih dvije pozvala na razgovor i nakon toga traži prethodnu suglasnost da se na radno mjesto učiteljice do povratka učiteljice Anite Drmić na rad primi Marija Jurjević, magistra prim.obraz. iz Đakova.**

**Nije bilo primjedbi.**

**ZAKLJUČAK: Jednoglasno, 4 glasa za, na radno mjesto učiteljice razredne nastave primljena Marija Jurjević iz Đakova.**

**Ad.3. Ravnateljica je obavijestila članove da radovi na gradnji školske športske dvorane idu prema planu. Dvorana će biti dovršena u prosincu 2020. godine. Sada obrt Leovac iz Đak.Selaca gradi zid između dvorane i susjede Krivošić. To joj je odavno obećano, jer je dio njenog vrta otkupljen za dvoranu. Prilikom jednog sastanka Mjesnog odbora Antun Galić, dogradonačelnik je obećao gradnju zida i za našu školsku kuhinju profesionalnu perilicu suđa. Uputili smo dopis gradonačelniku i to dvoje je odobreno.**

**Kako nije bilo pitanja i prijedloga predsjednica Školskog odbora zaključuje sjednicu u 17,25 sati.**

**KLASA: 003-06/19-02/11**

**URBROJ: 2121-16-19-1**

**Selci Đak., 11.11.2019.**

**Zapisničar: Predsjednica Školskog odbora:**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mira Jurjević Željka Miškić Milković**